钦定古今图书集成/明伦汇编/闺媛典/第101卷 > 皇清七 > 须成孙妾宗氏
## 钦定古今图书集成/明伦汇编/闺媛典/第101卷 > 皇清七 > 须成孙妾宗氏

按《武进县志》：宗氏，邑庠生须成孙妾。年少有姿容，嫡死，抚嫡子如己出。顺治二年，成孙因弟祸波及见收，氏恐被辱，即整衣笄欲投井，而捕役踵至，氏绐之曰：“当取物犒汝。” 役纵之，急跃入井。

时方娠五月，有幼婢《寅女》从死焉。方酷暑旬日，出其尸，面色如生，笄发不乱。